nb da da da da nb nb da da da da da da da da da da da da da da da da en en
Svanholm nr. fem – dårligst siden 1968 - Svanholm Cricketklub
Mandag d. 9. september 2013 kl. 19:22 af Henrik Pfaff
Da vi gik ind i sæson 2013 uden ca. 7 spillere i forhold til sidste år, ville vi formentlig have været tilfredse med den femteplads, der er den dårligste placering siden 1968, som vi opnåede. Men dels vil mere have mere, dels – når man ender som nr. 5 – kommer man i forløbet i nedrykningsfare, der blev afbødet ved hjælp af en god efterårssæson. Det giver jo altid mudder.
Vi hidkaldte Rashid Ali, ex-Nørrebro som anfører og træner for de unge mennesker og det gav ro.
Han deltog i 8 kampe (inkl. omkamp med Esbjerg). Vi vandt de 6 af dem Han var anfører i 6 kampe. Vi har vundet 5 af dem.
Samtidig kaldtes Søren Vestergård tilbage. Trods sine 40 år er han i god fysisk form og bidrog med vigtige allround indsatser.
Indtil udgangen af lørdagen, da vi havde slået Esbjerg i omkampen med 218 – 142 eller væsentligt større end den første kamp – var vi i en slags nedrykningsfare.
Esbjerg-sejren blev baseret på en gedigen indledende score på 218/9, hvoraf Zameer Khan, der virkelig er ved at komme efter det, scorede 53. En vigtig femte gærdestand mellem vore to juniorspillere Mads Henriksen (31) og Mati Malik (34) bragte os fra 100 til 170. Tak til anfører Rashid Ali, der tror så meget på de to, at han giver dem store opgaver. Saad Ahmed og Sair Anjum bidrog med hver 21.
Rocky Chawla remplacerede i kasteangrebet Søren Vestergård, hvis fysik ikke kan klare to kampe på to dage. Rocky ville – hvis fysikken tillod det- sikkert være ordinær 1. holdsspiller. Ved denne lejlighed fjernede han Esbjergs to åbnere, som havde givet os meget besvær i den første kamp (for 25), mens Mads Henriksen kastede imponerende 6 overe for kun 8 point. Esbjerg kom aldrig i nærheden af vores score og vi havde råd til at købe gærder ved hjælp af Tarandit Singhs rodede offspinnere (3/36). Esbjerg endte med 142 og må rykke ned. Det er nok ikke dårligste hold, men det hjælper jo ikke.
Glostrup stillede dagen efter i den betydningsløse kamp mod os med noget, der må have været klubbens dårligste 1. hold i årtier. Alligevel battede de i 50 overe (111/8). Mest fordi vort gamle medlem Glenn Larsen muntrede sig med at blokere 45 bolde for en score på 10 not out. Tarandit Singhs offspinnere var om muligt endnu værre end om lørdagen, men gav ham alligevel 3/38.
Tarandit Singhs omskiftelige weekend. 6 gærder som kaster og kastet ud på 1. bold
Det må vist siges at være at gå i dækning, Taha Ahmed mod Glostrup
Det så vi ud til at passere uden gærdetab, indtil Taha Ahmed (25) og Zameer Khan (50x) mødtes i samme gærde ende. Vi passerede for to gærder på 20 overe og Zameer scorede på to dage sammenlagt ”et century”. Flot sæsonafslutning for ham.
Zameer Khan slutter sæson 2013 af med dette on-drive mod Glostrup
Samtidigt med at 1. holdet spillede på bane 1 dystede vores 2. hold med nedrykkerne Aarhus. Det lykkedes 6 mand at komme ud for omkring 40 med kun drengespillere Saif Ahmed værende i stand til at yde modstand (27). Seks var ude for omkring 60, mens rutsjebanefører fra Tivoli Bilal Khan elsker en lille bane som vores bane 2 og hamrede sammen med Bobby Malik (67) mere end 100 ud. Bilal Khan lavede 67 og kunne være et meget interessant emne til vores 1. hold, hvis han ikke var forhindret de fleste weekender og træninger pga. arbejde. Vi endte med 194.
Aarhus kunne ikke klare Sahadat Riaz (5/30) og endte med 103.
2. holdet sluttede dermed sæsonen som tilfredsstillende nr. tre i 1. division – foran Nørrebro, som vi har slået to gange, der skal spille oprykningskamp mod Kolding på lørdag.
På søndag skal 2. holdet spille bredde 20/20 finale i Odense mod formentlig Fredericia, mens drengene i weekenden hjemme spiller om drenge-DM.